b'\n_START_ARTICLE_\nDru\xc5\xa1tvo\n_START_PARAGRAPH_\nDru\xc5\xa1tvo je neprofitna in nevladna organizacija civilne dru\xc5\xbebe._NEWLINE_Dru\xc5\xa1tva so najbolj demokrati\xc4\x8dna oblika civilnodru\xc5\xbebenega zdru\xc5\xbeevanja ljudi z ozirom na njihov osebni interes in \xc5\xbeeljo po udejstvovanju v dru\xc5\xbebenem \xc5\xbeivljenju. Pravica do zdru\xc5\xbeevanja je tudi ena od \xc4\x8dlovekovih pravic._NEWLINE_Po dejavnosti lo\xc4\x8dimo razli\xc4\x8dne vrste dru\xc5\xa1tev, npr.: okoljevarstvena, gasilska, geografska, glasbena, humanitarna, izumiteljska, kmetijska, kulturna, ljubiteljska, medicinska, mladinska, modelarska, obrtni\xc5\xa1ka, pevska, planinska, popotni\xc5\xa1ka, stanovska, \xc5\xa1portna, \xc5\xa1tudentska, taborni\xc5\xa1ka, turisti\xc4\x8dna, univerzitetna, znanstvena, idr.\n_START_SECTION_\nDru\xc5\xa1tva v Sloveniji\n_START_PARAGRAPH_\nV Sloveniji deluje ve\xc4\x8d kot 20.000 dru\xc5\xa1tev.  Ve\xc4\x8d kot 1500 je gasilskih._NEWLINE_V slovenskem pravu je dru\xc5\xa1tvo prostovoljno, samostojno, nepridobitno zdru\xc5\xbeenje fizi\xc4\x8dnih ali pravnih oseb, ki se zdru\xc5\xbeujejo zaradi skupno dolo\xc4\x8denih interesov, opredeljenih v temeljnem aktu in v skladu z zakonom, namen ustanovitve in delovanja dru\xc5\xa1tva pa ni pridobivanje dobi\xc4\x8dka._NEWLINE_Dru\xc5\xa1tva se lahko povezujejo v zvezo dru\xc5\xa1tev.'